
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1921 

17 Σεπτεμβρίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Απαγόρευση κυνηγίου στη νήσο χερσόνησο των Με- 

θάνων. 1 

Έγκριση συμβάσεων μίσθωσης έργου. 2 

Έγκριση συμβάσεων μίσθωσης έργου. 3 

Έγκριση συμβάσεων μίσθωσης έργου για τα Κέντρα 

Εξυπηρέτησης Πολιτών. 4 

Τροποποίηση ΟΈ.Υ. Δήμου Ιτάνου. 5 

Ρύθμιση ασκήσεως της Θήρας. 6 

Καθιέρωση υπερωριακής εργασίας υπαλλήλου της 
Δ/νσης Αγροτικής Ανάπτυξης της Ν.Α. Ζακύνθου. 7 
Υπερωριακή απασχόληση των υπαλλήλων της Νομαρχι¬ 
ακής Αυτοδιοίκησης Καστοριάς για το έτος 2007.. 8 


ΑΠΟΦΑΣΕΙΣ 

Αριθμ. 2298 (1) 

Απαγόρευση κυνηγίου στη νήσο χερσόνησο 
των Μεθάνων. 


Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 258 παρ. 5 που προστέθηκε 
με το άρθρο 7 παρ. 3 του ν. 177/1975 «περί αντικαταστάσε- 
ως και συμπληρώσεως διατάξεων τινών του Νομοθετικού 
Διατάγματος 86/1969 περί Δασικού Κώδικα». 

2. Τις διατάξεις της υπ’ αριθμ. 414985/29.11.1985 (ΦΕΚ 757/ 
Β/18.12.1985) κοινής απόφασης των Υφυπουργού Εθνικής 
Οικονομίας και Αναπληρωτή Υπουργού Γεωργίας «Μέτρα 
διαχείρισης της άγριας πανίδας». 

8. Το άρθρο 90 του «Κώδικα νομοθεσίας για την Κυβέρ¬ 
νηση και τα κυβερνητικά όργανα», που κυρώθηκε με το 
άρθρο πρώτο του π.δ/τος 63/2005 (ΦΕΚ 98 Α'). 

9. Τις διατάξεις του π.δ. 94/1993 (Φ.Ε.Κ. 40/Α/22.3.1993) 
«περί καθορισμού αρμοδιοτήτων που διατηρούνται από τον 
Υπουργό και τις περιφερειακές αρχές ή όργανα διανομαρ- 
χιακού επιπέδου του Υπουργείου Γεωργίας». 

10. Τις διατάξεις του ν. 2503/1997 Διοίκηση, Οργάνωση, 
Στελέχωση Περιφέρειας. 

11. Την υπ’ αριθμ. 777/16.1.2004 απόφασή μας περί μετα¬ 
βίβασης αρμοδιοτήτων. 

12. Την υπ’ αριθμ. 1373/9.8.2007 εισήγηση του Δασαρχεί¬ 
ου Πόρου σε συνδυασμό με την σκοπιμότητα απαγόρευ¬ 
σης του κυνηγίου για την προστασία, αναπαραγωγή και 


εκμετάλλευση του θηραματικού πλούτου και της άγριας 
πανίδας της χώρας μας, αποφασίζουμε: 

Απαγορεύουμε το κυνήγι όλων των θηραμάτων για πέντε 
(5) χρόνια από 15.9.2007 μέχρι 14.9.2012 για την προστασία 
του θηραματικού κεφαλαίου στην περιοχή του Δασαρχεί¬ 
ου Πόρου καθώς και το φυσικό πολλαπλασιασμό του και 
ειδικότερα της πέρδικας και του λαγού στην περιοχή της 
χερσονήσου των Μεθάνων για πέντε (5) χρόνια σε έκταση 
εμβαδού 3.500 στρ. (τριών χιλιάδων και πεντακοσίων χιλι¬ 
οστών του στρέμματος) περίπου με όρια τα εξής: «Αρχίζει 
από τα Μέθανα και ακολουθεί το ρέμα που διέρχεται στην 
άκρη των Μεθάνων και βορειοανατολικά των Λουτρών μέ¬ 
χρι τη διασταύρωση των δρόμων προς Μεγαλοχώρι, από 
Δριτσαίκα και από Μέθανα στην θέση Θρονί. Στη συνέ¬ 
χεια ακολουθεί το δρόμο προς Μεγαλοχώρι και κατόπιν 
κατέρχεται το ρέμα Μαραθιάς έως τη θάλασσα και από 
εκεί ακολουθώντας την ακτογραμμή μέχρι τη θέση Στενό 
από όπου ανέρχεται το αρχαίο τείχος το οποίο ακολουθεί 
και κατέρχεται στη θάλασσα. Από εκεί ακολουθώντας την 
ακτογραμμή φτάνει στα Μέθανα, όπου και άρχισε». 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 10 Σεπτεμβρίου 2007 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. 7337 (2) 

Έγκριση συμβάσεων μίσθωσης έργου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του ν. 2503/1997 (ΦΕΚ 107Α730.5.1997) «Δι¬ 
οίκηση, οργάνωση, στελέχωση της Περιφέρειας, ρύθμιση θε¬ 
μάτων για την Τοπική Αυτοδιοίκηση και άλλες διατάξεις». 

2. Την υπ’ αριθμ. ΔΙΠΠ/Φ.ΕΓΚΡ.1/442/15409/15410/14.8.2007 
απόφαση της Επιτροπής του άρθρου 2 παρ. 1 της υπ’ αριθμ. 
33/2006 ΠΥΣ καθώς και την υπ’ αριθμ. 46572/30.8.2007 από¬ 
φαση κατανομής του Υφυπουργού Εσωτερικών, Δημόσιας 
Διοίκησης και Αποκέντρωσης, με τις οποίες εγκρίθηκε για 
το Δήμο Αρριανών, η ανάθεση έργου σε τρία (3) άτομα ΥΕ 
εργατών καθαριότητας. 

3. Τις διατάξεις του άρθρου 6 του ν. 2527/1997, και τη 
βεβαίωση του νομικού συμβούλου του Δήμου, ότι οι συμ- 

βάσεις μίσθωσης έργου είναι γνήσιες συμβάσεις έργου και 
δεν υποκρύπτουν εξαρτημένη εργασία. 

4. Το υπ’ αριθμ. 49009/30.8.2007 έγγραφο του Υπουργείου 
Εσωτερικών, Δημόσιας Διοίκησης και Αποκέντρωσης με το 
οποίο μας γνωστοποιήθηκε η παραπάνω έγκριση συμβά¬ 
σεων μίσθωσης έργου, αποφασίζουμε: 

Καθορίζουμε τον αριθμό των προσώπων που θα απασχο¬ 
ληθεί με σύμβαση μίσθωσης έργου από το Δήμο Αρριανών 
σε τρία (3) άτομα ΥΕ εργατών καθαριότητας, σύμφωνα με 
τις διατάξεις του άρθρου 681 κ.ε. του Αστικού Κώδικα. 

Το χρονικό διάστημα που απαιτείται για την ολοκλήρωση 
του προαναφερόμενου έργου είναι ένα (1) έτος από την υπο¬ 
γραφή της εν λόγω σύμβασης και απαγορεύεται η ανανέωση 
ή η παράταση των συμβάσεων αυτών. 

Η αμοιβή τους θα καθορισθεί στη σύμβαση που θα υπο¬ 
γράφει και βαρύνει τον προϋπολογισμό του Δήμου, όπου 
υπάρχει εξασφαλισμένη πίστωση 31.500,00 ΕΥΡΩ, στον 
Κωδικό Αριθμό (Κ.Α) 00.6131.03 του προϋπολογισμού του 
έτους 2007. 

Η εκτέλεση του έργου θα παρακολουθείται από το Δή¬ 
μαρχο Αρριανών. 

Ως τόπος εκτέλεσης του έργου ορίζεται το Δημοτικό 
Κατάστημα Αρριανών. 

Το συγκεκριμένο έργο δεν ανάγεται στον κύκλο καθη¬ 
κόντων των υπαλλήλων που υπηρετούν στο Δημοτικό Κα¬ 
τάστημα Αρριανών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 10 Σεπτεμβρίου 2007 
Ο Γενικός Γραμματέας Περιφέρειας 
ΜΙΧΑΛΗΣ Α. ΑΓΓΕΛΟΠΟΥΛΟΣ 

-♦- 

Αριθμ. 7509 (3) 

Έγκριση συμβάσεων μίσθωσης έργου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του ν. 2503/1997 (ΦΕΚ 107Α730.5.1997) «Δι¬ 
οίκηση, οργάνωση, στελέχωση της Περιφέρειας, ρύθμιση θε¬ 
μάτων για την Τοπική Αυτοδιοίκηση και άλλες διατάξεις». 

2. Την υπ’ αριθμ. ΔΙΠΠ/Φ.ΕΓΚΡ.1/442/15409/15410/14.8.2007 
απόφαση της Επιτροπής του άρθρου 2 παρ. 1 της υπ’ αριθμ. 
33/2006 ΠΥΣ καθώς και την υπ' αριθμ. 46572/30.8.2007 από¬ 
φαση κατανομής του Υφυπουργού Εσωτερικών, Δημόσιας 
Διοίκησης και Αποκέντρωσης, με τις οποίες εγκρίθηκε για 
το Δήμο Κομοτηνής, η ανάθεση έργου σε δύο (2) άτομα 
ΠΕ Ιατρών. 

3. Τις διατάξεις του άρθρου 6 του ν. 2527/1997. 

4. Το υπ’ αριθμ. 49009/30.8.2007 έγγραφο του Υπουργείου 
Εσωτερικών, Δημόσιας Διοίκησης και Αποκέντρωσης με το 
οποίο μας γνωστοποιήθηκε η παραπάνω έγκριση συμβά¬ 
σεων μίσθωσης έργου, αποφασίζουμε: 

Καθορίζουμε τον αριθμό των προσώπων που θα απασχο¬ 
ληθεί με σύμβαση μίσθωσης έργου από το Δήμο Κομοτηνής 
δύο (2) άτομα ΠΕ Ιατρών, σύμφωνα με τις διατάξεις του 
άρθρου 681 κ.ε. του Αστικού Κώδικα. 

Το χρονικό διάστημα που απαιτείται για την ολοκλή¬ 
ρωση του προαναφερόμενου έργου είναι ένα (1) έτος από 
την υπογραφή της εν λόγω σύμβασης και απαγορεύεται η 
ανανέωση ή η παράταση των συμβάσεων αυτών. 

Η αμοιβή τους θα καθορισθεί στη σύμβαση που θα υπογρά¬ 
φει και βαρύνει τον προϋπολογισμό του Δήμου, όπου υπάρχει 
εξασφαλισμένη πίστωση 20.000,00 ΕΥΡΩ, στον Κωδικό Αριθμό 
(Κ.Α) 15.6162 του προϋπολογισμού του έτους 2007. 

Η εκτέλεση του έργου θα παρακολουθείται από το Δή¬ 
μαρχο Κομοτηνής. 


Ως τόπος εκτέλεσης του έργου ορίζονται τα 16 δημοτι¬ 
κά περιφερειακά ιατρεία των τοπικών διαμερισμάτων του 
Δήμου Κομοτηνής. 

Το συγκεκριμένο έργο δεν ανάγεται στον κύκλο καθη¬ 
κόντων των υπαλλήλων που υπηρετούν στο Δημοτικό Κα¬ 
τάστημα Κομοτηνής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 10 Σεπτεμβρίου 2007 
Ο Γ ενικός Γ ραμματέας Περιφέρειας 
ΜΙΧΑΛΗΣ Α. ΑΓΓΕΛΟΠΟΥΛΟΣ 

-♦- 

Αριθμ. 7711 (4) 

Έγκριση συμβάσεων μίσθωσης έργου για τα Κέντρα 
Εξυπηρέτησης Πολιτών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΩΝ 

Έχοντας υπόψη: 

1. Τις διατάξεις του άρθρου 6 του ν. 2527/1997 καθώς και 
όμοιες του ν. 1735/1987 και του ν. 2307/1995. 

2. Τις διατάξεις της παρ. 1 του άρθρου 15 του ν. 3260/2004 
(ΦΕΚ 151/Α/6.8.2004) με τις οποίες ορίζεται ότι «για τις 
ανάγκες λειτουργίας των Κ.Ε.Π. επιτρέπεται η απασχόληση 
φυσικών προσώπων με συμβάσεις μίσθωσης έργου, για τις 
οποίες ισχύουν οι κείμενες διατάξεις, χωρίς να απαιτούνται 
οι προϋποθέσεις της Π.Υ.Σ. 55/1998». 

3. Το υπ’ αριθμ. ΔΟΛΚΕΠ/Φ4/277/21576/16.8.2007 έγγρα¬ 
φο του ΥΠ.ΕΣ.Δ.Δ.Α με το οποίο μας διεβιβάσθη πίνακας 
κατανομής 75 συμβάσεων μίσθωσης έργου, διάρκειας έως 
έξι (6) μήνες, στα ΚΕΠ των ΟΤΑ Α' και Β' βαθμού της 
χώρας, στα οποία λήγουν οι συμβάσεις μίσθωσης έργου 
κατά το χρονικό διάστημα από 1.10.2007 έως 31.10.2007, 
αποφασίζουμε: 

Εγκρίνουμε τη σύναψη σύμβασης μίσθωσης έργου στο 
Δήμο Πυλαρέων Ν. Κεφαλληνίας για 2 άτομα. 

Τα παραπάνω άτομα θα απασχοληθούν στο έργο της 
λειτουργίας των Κέντρων Εξυπηρέτησης Πολιτών για χρο¬ 
νικό διάστημα έως 6 μήνες και με τον όρο ότι οι συμβάσεις 
λήγουν αυτοδίκαια από τη χρονική στιγμή που θα στελε¬ 
χωθεί το Κ.Ε.Π. με μόνιμο προσωπικό. Μετά την ανάληψη 
υπηρεσίας με την ορκωμοσία των υπαλλήλων των ΚΕΠ, 
δε θα συναφθούν νέες συμβάσεις με άλλα φυσικά πρόσω¬ 
πα για το υπόλοιπο, ανεκτέλεστο χρονικό διάστημα των 
συμβάσεων. 

Κατά την ηλεκτρονική καταχώρηση των συμβάσεων δεν 
προβλέπεται πλέον η συμπλήρωση του πεδίου εκείνου της 
σύμβασης στο οποίο μνημονεύεται η απόφαση κατανομής 
του Υφυπουργού ΕΣΔΔΑ Αθ. Νάκου. 

Σε περίπτωση μη συμμόρφωσης το ΥΠΕΣΔΔΑ θα επιστρέ¬ 
φει τις συναφθείσες συμβάσεις στους ΟΤΑ, δεν θα τις χρημα¬ 
τοδοτήσει και θα τις ανακαλέσει για όσο χρονικό διάστημα 
δεν υλοποιήθηκαν από τους αρχικούς συμβασιούχους. 

Σε περίπτωση αποχώρησης, παραίτησης, διακοπής κ.λπ. 
της σύμβασης μίσθωσης έργου με πρωτοβουλία του συμ- 
βασιούχου, δεν θα συναφθεί νέα σύμβαση με νέο άτομο, 
ΧΩΡΙΣ ΤΗΝ ΠΡΟΗΓΟΥΜΕΝΗ ΕΝΗΜΕΡΩΣΗ ΚΑΙ ΕΓΚΡΙΣΗ ΤΗΣ 
ΔΟΛΚΕΠ/ΥΠΕΣΔΔΑ. Σε διαφορετική περίπτωση το ΥΠΕΣ¬ 
ΔΔΑ δε θα κάνει δεκτή τη νέα σύμβαση αλλά και δε θα 
τη χρηματοδοτήσει. 

Σχετική με τη σύναψη συμβάσεων μίσθωσης έργου στα 
ΚΕΠ είναι η υπ’ αριθμ. πρωτ. Φ.7 ΟΔΕ ΚΕΠ/11123/8.5.2006 
εγκύκλιος του ΥΠΕΣΔΔΑ. 

Οι ανωτέρω όροι θα πρέπει να περιληφθούν τόσο στις 
κανονιστικές αποφάσεις σας όσο και στη σύμβαση που 
θα ακολουθήσει. 

Από τις διατάξεις της απόφασής μας αυτής προκαλείται 
δαπάνη € 12.000 περίπου η οποία θα βαρύνει τον προϋπο¬ 
λογισμό του Δήμου Πυλαρέων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 5 Σεπτεμβρίου 2007 
Ο ΓΕΝΙΚΟΣ ΓΡΑΜΜΑΤΕΑΣ 
ΣΩΤΗΡΙΟΣ Θ. ΒΟΣΔΟΥ 

-♦- 

Αριθμ. 5665 (5) 

Τροποποίηση Ο.Ε.Υ. Δήμου Ιτάνου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 10 του ν. 3584/2007 «Κύρωση 
του Κώδικα Κατάστασης Δημοτικών και Κοινοτικών Υπαλ¬ 
λήλων» (ΦΕΚ 143/τ.Α/28.6.2007). 

2. Την υπ’ αριθμ. 1579/20.4.1999 απόφαση του Γενικού 
Γραμματέα με την οποία εγκρίθηκε ο Ο.Ε.Υ. του Δήμου 
Ιτάνου που δημοσιεύθηκε στο Φ.Ε.Κ. 1132/τ.Β'/10.6.1999, ως 
και τις υπ’ αριθμ. 6047/11.9.2000, 211/8.2.2001, 7035/26.8.2004 
και 5724/26.7.2005 όμοιες αποφάσεις που δημοσιεύθηκαν 
στα υπ’ αριθμ. 1183/τ.Β725.9.2000, 221/τ.Β76.3.2001, 1451/ 
τ.Β722.9.2004 και 1180/τ.Β726.8.2005 αντίστοιχα ΦΕΚ. 

3. Την υπ' αριθμ. 6730/12.8.2003 απόφαση του Γενικού 
Γραμματέα Περιφέρειας Κρήτης «Ορισμός Εισηγητών και 
μεταβίβαση εξουσίας υπογραφής “Με Εντολή Γ ενικού Γ ραμ¬ 
ματέα”» αποφάσεων, εγγράφων και άλλων πράξεων στο 
Γ ενικό Διευθυντή, στους Προϊσταμένους Διευθύνσεων και 
Προϊσταμένους Τμημάτων και Γραφείων των Υπηρεσιών 
της Περιφέρειας Κρήτης, όπως τροποποιήθηκε και ισχύει. 

4. Την υπ’ αριθμ. 81/2007 απόφαση του Δημοτικού Συμ¬ 
βουλίου Ιτάνου που αφορά την τροποποίηση του Ο.Ε.Υ. 
του Δήμου. 

5. Την υπ’ αριθμ. 70/2007 γνωμοδότηση του Υπηρεσιακού 
Συμβουλίου του άρθρου 8 του ν. 2307/1995 με την οποία 
γνωμοδοτεί ομόφωνα υπέρ της τροποποίησης του Ο.Ε.Υ. 
του Δήμου Ιτάνου, αποφασίζουμε: 

Εγκρίνουμε την υπ’ αριθμ. 81/2007 απόφαση του Δημοτι¬ 
κού Συμβουλίου Ιτάνου με την οποία τροποποιείται ο Ο.Ε.Υ. 
του Δήμου, όπως παρακάτω: 

Α) Με την προσθήκη στο άρθρο 10 «Τακτικές οργανικές 
θέσεις εργασίας με σύμβαση Δημοσίου Δικαίου», στο Τε¬ 
χνικό Τμήμα του Δήμου των παρακάτω θέσεων: 

1. Μία (1) θέση κλάδου ΠΕ 4 Αρχιτεκτόνων. 

2. Μία (1) θέση κλάδου ΤΕ 5 Τεχνολόγων Τοπογράφων 
Μηχανικών. 

3. Μία (1) θέση κλάδου ΔΕ 29 Οδηγών αυτοκινήτων. 

4. Δύο (2) θέσεις κλάδου ΥΕ16 Εργατών Γενικών Καθη¬ 
κόντων. 

5. Μία (1) θέση κλάδου ΥΕ 16 Καθαριστ. Εσωτερικών χώρων. 

Β) Αντικαθίσταται το άρθρο 13 «Προσωπικό εποχιακών 

κ.λπ. αναγκών» όπως παρακάτω: 

«Συνιστώνται δέκα (10) θέσεις με σχέση εργασίας ιδιωτικού 
δικαίου ορισμένου χρόνου, διαφόρων ειδικοτήτων, για την 
αντιμετώπιση εποχιακών ή άλλων περιοδικών ή πρόσκαιρων 
αναγκών (2503/1997, άρθρο 18 παρ. 12) ήτοι: Δύο (2) θέσεις 
Οδηγών αυτοκινήτων, Μία (1) θέση εργάτη καθαριότητας, Δύο 
(2) θέσεις εργατών γενικών καθηκόντων, Μία (1) θέση εργάτη 
ύδρευσης, Μία (1) θέση υδραυλικού, Δύο (2) θέσεις υδρονομέων 
και μία (1) θέση εργάτη άρδευσης». 

Γ) Συστήνεται στον ΟΕΥ μία (1) θέση Ειδικού Συμβούλου 
του Δημάρχου. 

ΚΑΛΥΨΗ ΔΑΠΑΝΗΣ: Με την παρούσα απόφαση δεν προ- 
καλείται επιπλέον δαπάνη για το έτος 2007. Για τα επόμενα 
έτη η επιπλέον δαπάνη θα είναι περίπου 129.500 € εφόσον 
πληρωθούν όλες οι παραπάνω προβλεπόμενες θέσεις. 


Κατά τα λοιπά ισχύουν οι υπ’ αριθμ. 1579/20.4.1999, 
6047/11.9.2000, 211/8.2.2001, 7035/26.8.2004 και 5724/26.7.2005 
αποφάσεις μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άγιος Νικόλαος, 10 Αυγούστου 2007 
Με εντολή Γ ενικού Γ ραμματέα 
Η Διευθύντρια 
ΘΕΟΔΩΡΑ ΧΡΙΣΤΟΔΟΥΛΟΥ 

-♦- 

Αριθμ. 2154 (7) 

Ρύθμιση ασκήσεως της Θήρας. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 251, 258, 259 και 261 του ν.δ. 
86/1969 «περί δασικού κώδικος» όπως τροποποιήθηκαν ή 
αντικαταστάθηκαν με τις διατάξεις των άρθρων 7 και 8 
του ν. 177/1975 «περί αντικαταστάσεως και συμπληρώσεως 
διατάξεων του ν.δ. 86/1969. 

2. Τις διατάξεις του π.δ. 51/1987 «Καθορισμός Περιφερειών 
της Χώρας, για το σχεδίασμά, προγραμματισμό και συντο¬ 
νισμό της Περιφ. Ανάπτυξης». 

3. Τις δ/ξεις του π.δ. 94/1993 (ΦΕΚ 40/Α/22.3.1993) «Καθο¬ 
ρισμός αρμοδιοτήτων που διατηρούνται από τον Υπουργό 
και τις Περιφερειακές Αρχές ή όργανα διανομαρχιακού 
επιπέδου του Υπ. Γεωργίας». 

4. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την το¬ 
πική αυτοδιοίκηση και άλλες διατάξεις». 

5. Την υπ’ αριθμ. 414985/29.11.1985 (ΦΕΚ 757/Β/18.12.1985) 
κοινή απόφαση των Υφ. Εθνικής Οικονομίας και Αναπλη¬ 
ρωτή Υπ. Γεωργίας «Μέτρα διαχείρισης της άγριας πτη¬ 
νοπανίδας», όπως αυτή τροποποιήθηκε με τις υπ’ αριθμ. 
366599/16.12.1996 (ΦΕΚ 1188/Β/31.12.1996) και 294283/23.12.1997 
(ΦΕΚ 68/Β/4.2.1998) κοινές αποφάσεις των Υπ. Εθνικής Οι¬ 
κονομίας και Γεωργίας. 

6. Την υπ’ αριθμ. 97595/4553/9.8.2007 απόφαση ΥΠΑΑΤ 
«Ρυθμίσεις Θήρας για την κυνηγετική περίοδο 2007-2008» 
(ΦΕΚ Β 1463). 

7. Την υπ’ αριθμ. 2048/30.8.2007 απόφασή μας «Απαγό¬ 
ρευση ασκήσεως της Θήρας εντός καμένων δασικών εκτά¬ 
σεων». 

8. Τα υπ' αριθμ. (781 και 824)/10.9.2007 έγγραφα της Κ.Σ.Ε. 
και ν' Κ.Ο.Π. «Σύνταξη Σχεδίου Διαχείρισης θηραματοπανί- 
δας μετά τις πυρκαγιές και σχετικές προτάσεις». 

9. Τα υπ’ αριθμ. (785 και 832)/11.9.2007 έγγραφα της Κ.Σ.Ε. 
και Γ Κ.Ο.Π. 

10. Τη σύμφωνη γνώμη του Δ/ντή Δασών Περιφέρειας 
Πελ/νήσου. 

Καθορίζουμε τη διάρκεια ασκήσεως Θήρας, στην Περιφέ¬ 
ρεια Πελ/νήσου για την κυνηγετική περίοδο 2007 - 2008 από 
την 20η Αυγούστου 2007 μέχρι την 29η Φεβρουάριου 2008, 
όπως ορίζεται σαφώς στην υπ’ αριθμ. 97595/4553/9.8.2007 
απόφαση ΥΠΑΑΤ «Ρυθμίσεις Θήρας για την κυνηγετική περί¬ 
οδο 2007 - 2008» βάσει των περιορισμών και απαγορεύσεων 
που τίθενται σε αυτή. 

Τα Δασαρχεία περιφέρειάς μας παρακαλούνται για την 
έκδοση σχετικών Δασικών Απαγορευτικών Διατάξεων Θή¬ 
ρας λαμβάνοντας παράλληλα υπόψη και την υπ’ αριθμ. 
2048/30.8.2007 απόφασή μας «Απαγόρευση ασκήσεως της 
Θήρας εντός καμένων δασικών εκτάσεων», επεκτείνοντας 
και στη ρύθμιση του τρόπου άσκησης της Θήρας ειδικότερα 
ως προς τον αριθμό κάρπωσης των θηρεύσιμων ειδών και 
πιο συγκεκριμένα του αγριόχοιρου σε ένα (1) άτομο ανά 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ομάδα κυνηγών και έξοδο, καθώς και της πέρδικας σε δύο 
(2) άτομα ανά έξοδο και κυνηγό. Καταληκτική ημερομηνία 
για την παύση της Θήρας του αγριόχοιρου ορίζεται η 10η 
Ιανουάριου 2008 ταυτόχρονα με την παύση Θήρας του 
λαγού. 

Ακολούθως, για το Δασαρχείο Τρίπολης η απαγόρευση 
άσκησης Θήρας επεκτείνεται επί παντός θηρεύσιμου είδους 
στην ευρύτερη περιοχή του Δασονομείου Μεγαλόπολης 
και εντός των ορίων του. 

Από τις διατάξεις της παρούσης απόφασης δεν προκα- 
λείται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 13 Σεπτεμβρίου 2007 

Η Γενική Γραμματέας Περιφέρειας 
ΑΓΓΕΛΑ ΑΒΟΥΡΗ 
-♦- 

Αριθμ. 2009 (7) 

Καθιέρωση υπερωριακής εργασίας υπαλλήλου της 
Δ/νσης Αγροτικής Ανάπτυξης της Ν.Α. Ζακύνθου. 

Ο ΝΟΜΑΡΧΗΣ ΖΑΚΥΝΘΟΥ 

Έχοντας υπόψη: 

1. Τις διατάξεις του π.δ. 30/1996 «Κώδικας Νομαρχιακής 
Αυτοδιοίκησης». 

2. Τις διατάξεις του άρθρου 16 του ν. 3205/2003 «Μισθολο- 
γικές ρυθμίσεις λειτουργών και υπαλλήλων του Δημοσίου, 
ΝΠΔΔ και ΟΤΑ κλπ.». 

3. Τις διατάξεις του άρθρου 25 παρ. 7 του ν. 2738/1999 
«Συλλογικές διαπραγματεύσεις στη Δημόσια Διοίκηση, 
μονιμοποίηση συμβασιούχων αορίστου χρόνου και άλλες 
διατάξεις». 

4. Την υπ’ αριθμ. 2/72757/0022/31.12.2003 εγκύκλιο του 
Υπουργείου Οικονομίας και Οικονομικών (Γ.Λ.Κ.) «πα¬ 
ροχή οδηγιών για την εφαρμογή των διατάξεων του 
ν. 3205/2003». 

5. Το γεγονός ότι για την κάλυψη επιτακτικών υπηρεσι¬ 
ακών αναγκών απαιτείται η υπερωριακή απασχόληση του 
προσωπικού για την ταχεία και ορθολογική διεκπεραίωση 
του ποιοτικού και ποσοτικού ελέγχου των νωπών-και μετα¬ 
ποιημένων γεωργικών προϊόντων φυτικής προέλευσης. 

6. Την έλλειψη προσωπικού στη Δ/νση Αγροτικής Ανά¬ 
πτυξης. 

7. Την υπ’ αριθμ. 314122/23.8.2007 απόφαση του Γ εν. Γ ραμ- 
ματέα του Υπουργείου Αγροτικής Ανάπτυξης και Τροφίμων 
περί υπερωριών Β' εξαμήνου 2007 για τους υπαλλήλους 
των Νομαρχιακών Αυτοδιοικήσεων που ασχολούνται με 
ελέγχους που δεν εμπίπτουν στις διατάξεις του άρθρου 
14 του ν. 3460/2006. 

8. Την υπ’ αριθμ. 55319/30.8.2007 απόφαση διάθεσης πί¬ 
στωσης του ποσού 600,00 € για τις δαπάνες υπερωριών 
Β' εξαμήνου 2007 για τους υπαλλήλους των Νομαρχιακών 
Αυτοδιοικήσεων που θα ασχοληθούν με τον ποιοτικό και 
ποσοτικό έλεγχο των νωπών και μεταποιημένων γεωργικών 
προϊόντων φυτικής προέλευσης. 

9. Το γεγονός ότι στον προϋπολογισμό της Ν.Α. έχει 
εγγράφει ο ΚΑΕ: 0511 και 0512 του φορέα 291, αποφασί¬ 
ζουμε: 

Εγκρίνουμε την καθιέρωση υπερωριακής απογευματινής 
εργασίας, εργασία κατά τις Κυριακές, εξαιρέσιμες και νυ¬ 
χτερινές ώρες με αμοιβή, πέρα από το κανονικό ωράριο, 
για έναν υπάλληλο της Δ/νσης Αγροτικής Ανάπτυξης της 
Ν.Α. Ζακύνθου κατά το δεύτερο εξάμηνο του 2007, της 
κατηγορίας ΠΕ γεωπόνων και για 82 ώρες συνολικά. 


Η παρούσα έχει αναδρομική ισχύ ενός (1) μηνός πριν τη 
δημοσίευσή της στην Εφημερίδα της Κυβερνήσεως όπου 
και θα δημοσιευθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ζάκυνθος, 29 Αυγούστου 2007 
Ο Νομάρχης 
ΔΙΟΝΥΣΙΟΣ ΓΑΣΠΑΡΟΣ 

-♦- 

Αριθμ. 5241 (8) 

Υπερωριακή απασχόληση των υπαλλήλων της Νομαρ¬ 
χιακής Αυτοδιοίκησης Καστοριάς για το έτος 2007. 

Ο ΝΟΜΑΡΧΗΣ ΚΑΣΤΟΡΙΑΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297/Α'). 

2. Τις διατάξεις της παρ. 10 του άρθρου 12 του ν. 2503/1997 
(ΦΕΚ 107/Α'). 

3. Τ ις διατάξεις της παρ. 7 του άρθρου 25 του ν. 2738/1999, 
(ΦΕΚ 180/Α'). 

4. Την ανάγκη υπερωριακής απασχόλησης κατά τις 
εργάσιμες ημέρες των υπαλλήλων της Νομαρχιακής Αυ¬ 
τοδιοίκησης Καστοριάς, που υπηρετούν στη Διεύθυνση 
Οικονομικών. 

5. Τ ις εγγεγραμμένες πιστώσεις στον προϋπολογισμό της 
Νομ. Αυτοδιοίκησης Καστοριάς, οικονομικού έτους 2007 
στον Φορέα: 072 και στον ΚΑΕ:0511, αποφασίζουμε: 

Α) Εγκρίνουμε την υπερωριακή εργασία των υπαλλή¬ 
λων της Νομ. Αυτοδιοίκησης Καστοριάς στην Οικονομική 
Υπηρεσία και για το χρονικό διάστημα από 1.10.2007 εώς 
31.12.2007: 


α/α 

Υπηρεσία 

Αριθμός 

Υπηρετούντων 

Υπαλλήλων 

Αριθμός 

Προτεινόμενων 

Υπαλλήλων 

Σύνολο 

Ωρών 

1 

Δ/νση 

Οικονομικών 

11 

9 

1440 


Η υπερωριακή εργασία θα πραγματοποιηθεί κατά τις απο¬ 
γευματινές ώρες, κάθε εργάσιμη ημέρα, από ώρα 15:00 ως 
ώρα 20:00. Η καθιέρωση της υπερωριακής απογευματινής 
εργασίας των υπαλλήλων της Οικονομικής Υπηρεσίας, κρί- 
νεται απαραίτητη για την εξοικείωση των υπαλλήλων στο 
μηχανογραφικό σύστημα τήρησης του προϋπολογισμού, 
την εισαγωγή στο σύστημα των απαιτούμενων στοιχείων, 
την οργάνωση Τμήματος Προμηθειών και Δημοπρασιών με 
την πληρωμή νέων έργων ενταγμένων στο 3° Κ.Π.Σ., ΟΠΑΦΚ. 
κ.λπ., τις αυξημένες ανάγκες του τμήματος Μισθοδοσί¬ 
ας με την πληρωμή νέων κατηγοριών υπαλλήλων μερικής 
απασχόλησης, εποχιακών υπαλλήλων και την προετοιμα¬ 
σία των υπαλλήλων για την εφαρμογή του διπλογραφικού 
συστήματος κ.λπ. 

Β) Οι πιστώσεις για τη δαπάνη της υπερωριακής απα¬ 
σχόλησης θα καλυφθούν από τον προϋπολογισμό της Νο¬ 
μαρχιακής Αυτοδιοίκησης Καστοριάς, οικονομικού έτους 
2007 από τον φορέα: 072, ΚΑΕ:0511. Η δαπάνη υπολογίζεται 
σε 7.800 Ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καστοριά, 17 Σεπτεμβρίου 2007 

Με εντολή Νομάρχη 
Η Γ ενική Γ ραμματέας 
ΜΑΡΙΑ ΑΝΤΩΝΙΟΥ 

